Радой Киров
Момчето, което винаги чука

chitanka.info

Стоянчо се пука

от скука,

влиза там, влиза тука,

но, дечица,

с ръчица

на вратата той нивга не чука.

Затова

вълшебникът Всичкомога

дойде при него по здрач,

каза някаква дума строга

и го превърна в кълвач.

Отлетя Стоянчо в гората

и кацна на една бука

и по тая бука клоната

цяло лято чука ли, чука…

Всичко туй

той сънувал, дечица,

ала неговата ръчица

с охота и леснота

чука вече на всяка врата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.